Ο αντιστράτηγος **Ίαν Κάμα** (*Seretse Khama Ian Khama*, 27 Φεβρουαρίου 1953-) είναι στρατιωτικός από την Μποτσουάνα, φύλαρχος της φυλής Μπαμανγκουάτο και Πρόεδρος της Μποτσουάνας από το 2008 ως το 2018. Κέρδισε και 2η θητεία έπειτα από τη νίκη του κόμματός του στις γενικές εκλογές του Οκτωβρίου του 2014.

Βιογραφία
---------

### Οικογένεια

Γεννήθηκε στις 27 Φεβρουαρίου του 1953 και είναι πρωτότοκος γιος του Σερ Σερέτσε Χάμα, ηγέτη της ανεξαρτησίας της χώρας και Προέδρου από το 1966 ως το 1980, καθώς επίσης και της Ρουθ Γουίλιαμς Χάμα.Ο Χάμα έχει δίπλωμα πιλότου και παρακολούθησε μαθήματα στη Στρατιωτική Ακαδημία του Σάντχερστ.

### Ορισμός στην αντιπροεδρία

Ο Χάμα, ενώ υπηρετούσε ως διοικητής των Ενόπλων Δυνάμεων της Μποτσουάνας, ανακοίνωσε στις 16 Δεκεμβρίου 1997 ότι θα αποχωρούσε από τη θέση του στις 31 Μαρτίου του 1998. Επειδή η ημερομηνία αυτή συνέπιπτε με την αντίστοιχη της αποχώρησης του Προέδρου Κουέτ Μαζίρε, πυροδοτήθηκαν φήμες ότι τα κίνητρα του Χάμα ήταν πολιτικά. Την 1η Απριλίου 1998, ημέρα που ο Φέστους Μοχάε διαδέχθηκε τον Μαζίρε στην προεδρία, ο Χάμα ορίστηκε νέος αντιπρόεδρος. Ωστόσο, δεν μπορούσε να αναλάβει αμέσως στο αξίωμα αυτό, καθώς δεν κατείχε έδρα στην Εθνοσυνέλευση της χώρας. Στις αρχές Ιουλίου του 1998 κέρδισε με απόλυτη πλειοψηφία τις επαναληπτικές εκλογές στο Βόρειο Σερόουε (Serowe North), λαμβάνοντας 2.986 ψήφους έναντι 86 για τον υποψήφιο της Αντιπολίτευσης , προερχόμενο από το Εθνικό Μέτωπο της Μποτσουάνας. Στις 13 Ιουλίου πήρε τη θέση του στα έδρανα της Εθνοσυνέλευσης και ορκίστηκε αντιπρόεδρος.

Έπειτα από τη νίκη του Δημοκρατικού Κόμματος της Μποτσουάνας (BDP) στις εκλογές που διεξήχθησαν τον Οκτώβριο του 1999, ο Χάμα παρέμεινε αντιπρόεδρος και υπουργός Προεδρίας και Δημοσίας Διοικήσεως. Αργότερα τον ίδιο χρόνο, ο Μοχάε του χορήγησε άδεια. Η απόφαση αυτή επικρίθηκε έντονα από τα κόμματα της Αντιπολίτευσης, το Κόμμα του Κογκρέσου της Μποτσουάνας και το Συμβούλιο Μη Κυβερνητικών Οργανισμών της Μποτσουάνας. Η άδεια του Χάμα άρχισε να ισχύει την 1η Ιανουαρίου του 2000. Στις αρχές Σεπτεμβρίου του 2000 επέστρεψε στα καθήκοντά του ως αντιπροέδρου, παρ' όλη την αντικατάστασή του στο υπουργείο Προεδρίας και Δημοσίας Διοικήσεως την ίδια περίοδο.

Ο Χάμα, ήδη μέλος της Κεντρικής Επιτροπής του BDP,  εξελέγη πρόεδρος του κόμματος BDP στις 22 Ιουλίου του 2003 σε συνέδριο του κόμματος. Κέρδισε τον προηγούμενο πρόεδρο, Πονατσέγκο Κεντιγκίλουε, με 512 ψήφους έναντι 219 για τον Kedikilwe. Ο Χάμα υποστηρίχθηκε για το αξίωμα του Προέδρου από τον Μοχάε, και τελικά άνοιξε ο δρόμος για τη διαδοχή του Μοχάε από τον Χάμα.

### Πρόεδρος

Ο Μοχάε παραιτήθηκε όπως είχε υποσχεθεί την 1η Απριλίου 2008, παραδίδοντας τις εξουσίες στον Χάμα. Κατά την τελετή ορκωμοσίας του στην Γκαμπορόνε ο Χάμα δήλωσε ότι θα συνεχίσει την πολιτική των προκατόχων του και δε θα υπάρξουν "ριζικές αλλαγές" , ενώ εξέφρασε τη δέσμευσή του στη δημοκρατία Οι επόμενες προγραμματισμένες γενικές εκλογές διεξήχθησαν στις 16 Οκτωβρίου του 2009.

Στις εκλογές του 2009 το Δημοκρατικό Κόμμα της Μποτσουάνας κέρδισε νίκη και ο Χάμα εξασφάλισε την επανεκλογή του στην προεδρία για πενταετή θητεία. Η ορκωμοσία του έγινε στις 20 Οκτωβρίου.

Ο Ίαν Κάμα επανεξελέγη στις 24 Οκτωβρίου 2014 στην προεδρία της χώρας. Η ορκωμοσία του για δεύτερη θητεία έγινε στις 28 Οκτωβρίου.

Τον Απρίλιο του 2022, ο Ian Khama κλήθηκε από τη δικαιοσύνη της χώρας του. Ο πρώην αρχηγός του κράτους κατηγορείται μεταξύ άλλων για παράνομη οπλοκατοχή. Η υπόθεση χρονολογείται από το 2016.

Παραπομπές
----------

1. ↑  (Γερμανικά) *Εγκυκλοπαίδεια Μπρόκχαους*. khama-ian.
2. ↑  (Γερμανικά) *Munzinger Personen*. 00000026664. Ανακτήθηκε στις 9  Οκτωβρίου 2017.
3. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 10  Μαΐου 2020.
4. ↑  www.aasciences.africa/fellow/he-lt-general-seretse-khama-ian-khama.
5. ↑  Gordon Bell, "Botswana's leader to keep winning formula", Reuters (*IOL*), 30 Μαρτίου 2008.
6. ↑  "Botswana: Army commander announces he will retire at end of March 1998", SAPA news agency (nl.newsbank.com),18 Δεκεμβρίου 1997.
7. ↑  "Botswana: Ian Khama takes parliamentary seat, sworn in as vice-president", SAPA news agency (nl.newsbank.com), 13 Ιουλίου 1998.
8. ↑  "Botswana: President Mogae appoints new cabinet", Radio Botswana (nl.newsbank.com), 21 Οκτωβρίου 1999.
9. ↑  "Botswana: President Mogae faces court action", PANA news agency (nl.newsbank.com), 23 Δεκεμβρίου 1999.
10. ↑  "Botswana: Vice-president's year-long sabbatical leave criticized", PANA news agency (nl.newsbank.com),3 Ιανουαρίου 2000.
11. ↑  "Botswana: Vice-president "resumes duty"; cabinet reshuffle reported", Radio Botswana (nl.newsbank.com), 30 Αυγούστου 2000.
12. 1 2 3  "BOTSWANA: Feature - leadership contest may test stability", IRIN, 19 Ιουνίου 2003.
13. 1 2  "BOTSWANA: Khama win eases Mogae's concerns", IRIN, 23 Ιουλίου 2003.
14. ↑  "Botswana: Vice-president wins ruling party chairmanship", *Business Day*, Johannesburg (nl.newsbank.com), 22 Ιουλίου 2003.
15. ↑  "Botswana: President Mogae defends decision to back Khama for party chairmanship", Radio Botswana (nl.newsbank.com), 19 Ιουνίου 2003.
16. 1 2  "Botswana's Mogae set to retire", AFP (*IOL*), 15 Ιουλίου 2007.
17. ↑  "New president calms nerves", AFP (*IOL*), 1 Απριλίου 2008.
18. ↑  Ξόλα Ποτέλουα, Μαργκερίτα Τσόι, Ρίτσαρντ Μπορσούκ (25 Οκτωβρίου 2014). «Botswana president's party secures election victory». Reuters. Αρχειοθετήθηκε από το πρωτότυπο στις 26 Οκτωβρίου 2014. Ανακτήθηκε στις 28 Οκτωβρίου 2014. CS1 maint: Πολλαπλές ονομασίες: authors list (link)
19. ↑  (Αγγλικά) δικαιοσύνη/ *Africanews*[*νεκρός σύνδεσμος*].

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 101455210
* LCCN: nb2009027267
* ISNI: 0000 0000 7193 5314
* GND: 1067832742
* SUDOC: 161257402

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ian Khama  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |